Peep Aru

Peep Aru (sündinud 20. aprillil 1953 Abja-Paluojal) on Eesti poliitik, endine Riigikogu liige. Kuulub Eesti Reformierakonda.

Haridus
Ta lõpetas 1971. aastal Elva Keskkooli ja 1978. aastal Eesti Põllumajanduse Akadeemia majandusteaduskonna põllumajanduse ökonoomika ja organiseerimise erialal.

Töökäik ja tegevus ühingutes
Aru on töötanud Kalju kolhoosis ökonomistina 1978–1980, Viljandi Agrotööstuskoondise aseesimehena 1985–1989, ELKNÜ Viljandi Rajoonikomitees ja EKP Viljandi Rajoonikomitees 1980–1985, Tallinna Panga Viljandi filiaali juhatajana 1996–1997 ning ASi Eesti Post Edela regiooni juhatajana 2005.

Ta on AS Eesti Raudtee nõukogu liige, Sihtasutuse Teater Ugala nõukogu liige, MTÜ Viljandi Rotary Klubi juhatuse liige ja MTÜ Viljandimaa Kogukonna Fond nõukogu liige.

Poliitiline tegevus
pisi|Peep Aru 2009. aastal Läti Seimis
Peep Aru on olnud Viljandi aselinnapea 1993–1996, Viljandi abimaavanem 1989–1993 ning Viljandi linnapea 1999–2003 ja 2005–2007. Ta oli regionaalminister Mart Siimanni valitsuses 1997–1999. Aru oli X Riigikogu liige 2003–2005, XI Riigikogu liige 2007–2011 ja XII Riigikogu liige. 7. juulil 2016 sai ta seoses Riigikogu liikme Martin Kuke tagasiastumisega XIII Riigikogu liikmeks. Ta oli XIII Riigikogu liige 23. novembrini 2016. Peep Aru sai XIII Riigikogu asendusliikmeks taas 2018. aasta 7. mail pärast Remo Holsmeri lahkumist riigikogust.

Aru oli 1995–2001 Koonderakonna liige ja on 2002. aastast Eesti Reformierakonna liige. Kuulub Reformierakonna volikogusse.

Skandaal 2005. aastal
2005. aasta 10. aprilli õhtul kell 23.56 sai turvafirma Falck väljakutse kohvikusse Võitlev Sõna Tallinnas Pärnu maanteel, kus Toomas Tein ja Peep Aru keeldusid arvet maksmast, sõimasid, ropendasid ja käitusid agressiivselt. Turvapatrull tuvastas, et mehed olid tugevas joobes, ei allunud korraldustele. Kui mehi hakati välja viima, siis hakkasid nad tõuklema, pandi käed raudu ja turvafirma kutsus kohale politsei. Kui politsei saabus, hakkasid mehed politseinikke kutsuma miilitsateks ja kuradi värdjateks. Aru ja Tein rääkisid, et nad on Riigikogu liikmed ning tunnevad politseijuht Robert Antropovit ja siseministrit. Mehed viidi jaoskonda, kus nad jätkasid sõimamist, ja skandeerisid kooris: "Antropovit, Antropovit!" Politsei viis kaks poliitikut Wismarisse joobeekspertiisi, kuid nad keeldusid sellest ja nad viidi tagasi kesklinna politseiosakonda kainenema.Riigikogulased Toomas Tein ja Peep Aru laamendasid baaris. Postimees. 11. aprill 2005

Peep Aru ja Toomas Tein esitasid 11. aprilli hommikul riigikogu juhatusele avalduse, milles teatasid soovist riigikogu liikme kohalt lahkuda.Aru ja Tein vabandavad Eesti rahva ees. Delfi, 11. aprill 2005 Peep Aru leidis, et tema käte raudupanemine oli alusetu.Tein ja Aru pole korravalvuritelt andeks palunud. Eesti Päevaleht, 27. aprill 2005

Politsei esitas purjuspäi baaris ebaviisakalt käitunud endistele riigikogulastele Toomas Teinile ja Peep Arule kuriteokahtlustuse ja alustas nende suhtes kriminaalmenetluse paragrahvis, mis käsitleb võimuesindaja solvamist.Politsei esitas Teinile ja Arule kuriteokahtlustuse. Õhtuleht, 29. juuli 2005

Teinile ja Arule määrati avaliku korra rikkumise eest rahatrahv.Toomas Tein ja Peep Aru said trahvi. Eesti Päevaleht, 25. mai 2005 Peep Aru loobus skandaalijärgselt suitsetamisest.Aru ja Tein tahavad taas võimule tulla. Delfi, 21. september 2005

 Tunnustus 
 2023 – Viljandi linna elutööpreemiaElutöö preemia Viljandi linn

Viited

Välislingid
"Riigikogulased Toomas Tein ja Peep Aru laamendasid baaris" Postimees, 11. aprill 2005 
"Peep Aru ja Toomas Tein lahkuvad Riigikogust" Postimees, 11. aprill 2005 


Kategooria:Eesti põllumajandustegelased
Kategooria:Eesti regionaalministrid
Kategooria:Viljandi linnapead
Kategooria:Viljandi linnavolikogu esimehed
Kategooria:Eesti Reformierakonna poliitikud
Kategooria:Eesti Koonderakonna poliitikud
Kategooria:X Riigikogu liikmed
Kategooria:XI Riigikogu liikmed
Kategooria:XII Riigikogu liikmed
Kategooria:XIII Riigikogu liikmed
Kategooria:Eesti Maaülikooli majandusteaduskonna vilistlased‎
Kategooria:Sündinud 1953